﻿din mese şi scaune, unite printr-o punte pe care, la înălţime, se va desfăşura o întreagă scenă — are o deosebită pregnanţă expresivă) ; rezolvă cu fantezie senzaţia de permanentă mişcare, pur fizică, pe care o cere piesa ; rezolvă firesc trecerile de la spaţiul fără limite al cîmpului la ambianţele convenţional-fantastice şi la cele cu o personalitate definită ; creează pentru imaginea proiectată o partitură de o înaltă cultură plastică Trecerea de la alb-negru la culoare, detaşarea planului detaliu în funcţie de necesităţile de drama- turgie, varietatea imaginii de plan general a peisajului, compoziţiile realizate prin proiec- tarea concomitentă, pe diferite ecrane, a unor subiecte fotografice diferite, în fine, efectele obţinute prin apropierea sau îndepărtarea imaginii, prin durata de iluminare sau prin supraimpresiune, stau la graniţa dintre teatru şi film, presupun un scenograf-regizor cu totul stăpîn pe arta sa O funcţie activă în spectacol este rezervată muzicii Construind partitura sonoră pe folosirea variat-ritmică şi de timbru a două teme fundamentale (tema drumului şi tema marşului nupţial), autorii ilustraţiei muzicale servesc nu numai racordurile necesare, dar şi indică tonalitatea afectivă adecvată fiecărui moment, creează suspensia sau legă- tura de emoţie necesară Ca şi plastica spectacolului, muzica este atît de vie încît poate fi „citită" şi separat, pe parcursul reprezentaţiei, fără ca prin aceasta imaginea unică — spectacolul — să aibă ceva de sufcrit Strădania tuturor creatorilor de a servi textul pe care 1-au îndrăgit, de a crea, cu ocazia acestei premiere absolute, o imagine-model, de înaltă ţinută profesională, se vede răsplătită prin rezultate Părtaş şi beneficiar principal al acestora este nu numai autoarea, ci şi teatrul, care a creat toate condiţiile, materiale şi morale, pentru realizarea scopu- lui propus B T Rîpeanu Teatrul din Ploieşti ZOO SAU ASASINUL FILANTROP de VERCORS La apariţia romanului său „Animalele denaturate" (1952), Vercors era un scrii- tor consacrat, cunoscut şi cititorilor noştri prin traducerea — imediat după Eliberare — a nuvelei „Tăcerea mării" (închinată „memoriei lui Saint-Pol-Roux, poet asasinat"), una dintre cele mai evocatoare şi mai profunde din cîte s-au scris despre ocupaţia na- zistă în Franţa Luptător în Rezistenţa, contra ocupanţilor şi colaboraţioniştilor fas- cişti, Jean Bruller îşi semnează lucrările clandestine — Vercors De atunci şi pînă azi, acest nume, împrumutat de la un platou înalt din Alpi, indică totodată, în litera- tura franceză contemporană, un spirit de luminos umanism Şi totuşi, apariţia „Anima- lelor denaturale a deconcertat: nimeni nu se aştepta la această „poveste filozofică", înrudită cu cele lăsate de Swift, Voltaire, Jules Verne, Wells şi Karel Capek, din care se desprindea „de-a lungul unei intrigi amuzante, o necesitate socotită imperioasă şi gravă, dar pe care nimeni ( ) nu se grăbeşte s-o recunoască, în ciuda urgenţei : cea dc a se înţelege, în sfîrşit, asupra definiţiei universale a persoanei umane, fără de care nici un dialog nu-i posibil" Acest roman, surprinzător ca formulă, a dus, după mai bine de un deceniu, la comedia judiciară, zoologică şi morală, Zoo sau Asasinul filantrop, cu care Vercors debutează ca dramaturg şi, ceea ce este mai semnificativ, îşi * Regia : Emil Mandric Scenografia : Mihai Tofan Distribuţia : George Mărutză (Sir Arthur Draper); Gh Bănică (Jameson) ; Adrian Petrache (Minchett) ; Toma Caragiu (Pop); Candid Stoica (Profe- «orul Kreps) ; Tudor Popescu (Cuthbert Greame) ; Margareta Pogonat (Sybil Greame) ; Paul Avram (Dou- glas Templemore) ; Lili Carandino (Lady Draper); Aristide Teică (Doctorul Figgins); George Stilu (Inspec- torul Mimms); Dumitru Palade (Doctorui Bulbrough) ; Sabin Marian (Ministrul) ; Zephy Alşec (Vancruysen); Moţ Negoescu (Profesorul Knaatsch); Doru Popescu (Profesorul Eatons) ; George Filip (Preşedintele juriu- lui) ; Chivu Ştefan (Jurat — Domnul cu acr dc prcot) ; Silviu Lambrino (Jurat — Fostul colonel din Indii) ; Ruxandra Nicolau (Jurat — Micuţa doamnă Quarker) ; George Stilu (Jurat — Domnul mustăcios) ; Virgiliu Dumitrescu (Aprodul); Gheorghe Aramă (Radioreporterul) 50 www cimec roMoment din spectacol reafirmă preocuparea considerînd-o la fel de imperioasă ca şi în trecut, dezbătînd-o într-o formă artistică de mai larg şi puternic ecou : pe scenă De la proză la piesă, autorul elimină judicios orice complicaţie anecdotică, orice „picanterie" nostimă (erau cîteva) care ar tulbura controversa scenică, orice personaj în plus, pentru a se păstra pe linia de plutire a disputei esenţiale, înaintînd amuzant — ironia galică amestecîndu-se vizibil în tot ce se întîmplă — dar vizînd permanent o idee ce nu poate implica vreo atitudine neserioasă „Ce este omul ?" — iată problema care îl frămîntă statornic pe Ver- cors, aşa cum au arătat şi conferinţele sale, ţinute în faţa tineretului german, despre „Raţiunile morale şi umane ale Rezistenţei franceze" Pe această problemă se putea scrie o carte de filozofie, un eseu de etică, sau, dacă vreţi, pentru teatru, măcar o dramă — „neobişnuitul", aci, îndrăzneala autorului constă însă în a fi tratat-o într-o comedie, într-un anumit mod comic, combativitatea sa rezultînd nu din opoziţia faţetelor de caracter, ci dintr-o extindere dialectică a perapectivelor înţelegerii ; e o comedie de idei Ga şi în roman, în piesă, ziaristul Douglas ucide tocmai pentru a forţa o ati- tudine umană faţă de nişte fiinţe demne de a fi privite ca oameni „Ignoranţa" sa, care pune întrebări generos intenţionate, poartă în sine mai multă înţelegere decît competenţa rutinieră a persoanelor autorizate La întrebarea fundamentală, savanţii nu pot răspunde mai ştiinţific decît antropofagii Nu întîmplător, spiritul lui Shaw, paradoxal şi ironic, pluteşte peste acel proces desfăşurat, nu întîmplător, într-o Anglie renumit conservatoare Douglas a ucis un animal sau un om ? Dar pentru a răspunde, trebuie să ştim ce este omul Judecătorul englez (cercetînd încurcat Codul Napoleon !) este brusc iluminat că, în viaţa sa, nu s-a gîndit la asta, ci doar la funcţia sau starea 51 www cimec ro Tonu Caragiu (Pop) socială a împricinaţilor, la cazul în speţă Ideile care ajută procesul vin de la cine nu te aştepţi: „Ce e omul ?" — întreabă iritat un neurastenic medic legist, obişnuit doar cu cadavrele ; „teoria talismanului" este dezvoltată cu cochetărie de soţia judecăto- rului Draper ; un reverend rămîne uimit de propriile sale cuvinte despre ruperea omului de natură Şi Vercors trece subtil peste apartenenţa ideilor, pentru că nu emiţătorul îl interesează, ci dinamica şi sensul lor Elsa Triolet considera că „această piesă, unde evoluţia gîndirii ţine loc de intrigă, de pe- ripeţii cu surprize, de răsturnări şi lovituri de teatru, este un tur de fortă" Da, este fără îndoială, o lovitură de teatru — şi o înţepătură franceză — ca tocmai justiţia An- gliei conservatoare să obţină prima definiţie a omului : animal rebel contra naturii („ome- nia nu e o calitate cu care te naşti, ci o demnitate pe care trebuie s-o cucereşti") Poate, nu atît de uluitoare, dacă ne gîndim la interesul filaturilor engleze şi al celor australiene, ce-şi dispută muncitorii tropi Dar definiţia rămîne o definiţie cu perspec- tivă deschisă, pentru că îl defineşte pe om ca rebel nu numai împotriva naturii-mame, dar mereu răzvrătit împotriva a ceea ce 1-ar închista într-o a doua natura, împotriva „mamelor vitrege" Totuşi, piesa nu-i fără cusur ; pe lîngă prezenta cîtorva personaje sporadic declarative, prea şterse faţă de altele consistente, am imputa demonstraţiei, densitatea prea mare de referinţe puse în pagină, uneori specioase, pretinzînd o minimă iniţiere şi, oricum, mai mult răgaz de asimi- lare decît permite dezbaterea scenică Pentru tot ce conţine indiscutabil piesa şi se cuvenea exprimat cu grijă şi claritate, dar şi pentru „dificultăţile" ei rezolvate abil, montarea de la Ploieşti a tînărului regizor Emil Mandric merită felicitări La al trei- lea spectacol al său — după Costache şi viaţa interioarâ şi Act veneţian —, regizo- rul se arată înclinat spre un teatru de in- vestigatie caracterologică, în care dinamis- mul se dezvoltă din interiorul personajelor, iar strălucirea montării \,\ne, în primul rînd, de incandescenta ideilor sale, nu de tru- George Mărutză (Sir Aithur Draper) www cimec rovaiuri spectaculoase (poate că Mandric va zice că astfel îi fixez limitele : dimpotrivă, numai startul) 0 atenţie analitică asupra fiecărui personaj, asupra fiecărei apariţii, substanţial diferenţiate (stăruie în memorie la fel de puternic şi roluri principale, ca Draper, Pop, Kreps, şi episodice, ca Bulbrough), o gîndire regizorală păstrînd un echi- libru concludent între parte şi întreg, între detaliu şi ansamblu (inclusiv, în colabo- rarea meritorie cu scenograful M Tofan), demonstrează studiu documentar şi simţ cri- tic Mai cu seamă valoros în spectacol este modul cum s-au dozat dezbaterea ideilor şi momentele comice, cum a fost condus „procesul" scenic, găsindu-se prilejul pentru trimiteri satirice şi notaţii ironice, în consens cu opinia lui Vercors, după care „com- portamentul", „conştiinţa socială" indică umanul Şi dacă se remarcă o lipsă de omo- genitate a interpretării, un decalaj uneori vădit de măiestrie actoricească, să nu uităm că regizorul este la primul contact cu colectivul ploieştean — deşi nu-i putem scuza, de pildă, o trecere prea uşoară pe lîngă unele roluri (lady Draper-Lili Carandino), care cereau o tratare mai spirituală, mai suculentă şi o intervenţie regizorală mai inspirată George Mărutză are talentul de a intra într-o firească şi lipsită de artificii simbioză cu rolul : judecătorului Draper (jucat la Paris de Georges Wilson) îi dă morgă profesională, dar şi umor şi inteligenţă Este o autoritate plictisită de încurcături, care-şi pricepe vulnerabilitatea, decurgînd din nişte legi ce nu pot răspunde la o pro- blemă fundamentală Şi Draper trece în faţa noastră — regizorul o subliniază — de la rigiditate la înţelegere lucidă Trebuie să prindem repede acel fir discret de ironie, cînd „justiţia" se umanizează O creaţie de deosebită incisivitate comică face Toma Garagiu în Pop, reverend simpatic şi ridicol, un fel de copil mare care ştie multe, totuşi nu gîndeşte destul Interpretarea lui Caragiu se impune (a cîta oară?) prin ştiinţa şi îndemînarea „efectelor", dar şi prin exigenţa cu care le struneşte pentru a nu şarja „Imitaţiile" sale de cimpanzeu, de corb, nu produc efect comic în sine, au controlul ideii, sînt integrate în situaţia scenică, în manifestarea colorată a personaju- lui (unul dintre cele mai viguroase ale piesei) L-am regăsit pe Candid Stoica din nou într-o reuşită compoziţie — profesorul Kreps, precizat pînă la micile amănunte, într-o continuă febrilitate şi euforie (lovindu-se de calmul lui Pop, dar amîndoi se completează), cu ticuri şi pedanterii de savant, nepăsător la maniere, cu ceva nematu- rizat în purtări şi în competenţa sa pedantă, zîmbind larg de plăcere, ca un elev silitor, fiindcă ştie să-i răspundă procurorului Cu gesturi elegante, cu mişcări gră- bite sau încetinite, după o anume coregrafie a impresionării, pregătind cu satisfacţie ultima lovitură, salvatoare, perorînd sincer şi vibrant (chiar patetic) — îl înfăţişează Gh Bănică pe apărătorul Jameson, în timp ce Adrian Petrache-procurorul Minchett preferă izbucnirile verbale şi atitudinile statice, cu mîna întinsă acuzator, pentru a nu strica poza gravă, importantă, pe care şi-o ia ca slujitor (dogmatic) al legii O apariţie pregnantă este Dumitru Palade în medicul Bulbrough, astenic, cu fălcile strînse nervos, aruncînd cuvintele cu furie, cu un dispreţ suveran pentru explicaţiile savanţilor nepu- tincioşi Urmărind cu o curiozitate de asistent, şi nu ca un acuzat, controversele şi încurcăturile stîrnite, Douglas, jucat de Paul Avram, are distincţie „rece", englezească, sclipiri ironice în priviri şi multă inteligenţă în felul cum îşi foloseşte „ignoranţa ştiin- ţifică" Mai puţin convingătoare, pe aceeaşi linie de preocupări, a fost partenera sa, Margareta Pogonat, în Sybil, deşi forţa ei dramatică e evidentă Nu ştiu dacă regi- zorul Emil Mandric a dorit sau nu, dar finalul — cînd Douglas, victorios în lupta sa pentru om, îşi aprinde gînditor ţigara („omul nu există în om, trebuie făcut să în- florească") — se asociază emoţionant unui final memorabil, de la Teatrul de Come- die : Berenger aprinzîndu-şi ţigara Ion Cazabaru www cimec ro